b'\n_START_ARTICLE_\nH\xc4\x8di mestnega sodnika\n_START_PARAGRAPH_\nH\xc4\x8di mestnega sodnika je povest Josipa Jur\xc4\x8di\xc4\x8da. Delo ima podnaslov Izvirna zgodovinska povest iz 15. stoletja in je izhajalo od julija do decembra v Slovenskem glasniku leta 1866.\n_START_SECTION_\nVsebina\n_START_PARAGRAPH_\nLeta 1422 je slu\xc5\xbebo mestnega sodnika v Ljubljani opravljal Janez Sumerek. V tem \xc4\x8dasu so Ljubljan\xc4\x8danje dobili novega de\xc5\xbeelnega poglavarja, Jurija Auersperga s Turjaka. A ta Ljubljan\xc4\x8danom ni bil naklonjen, saj je pred \xc4\x8dasom izgubil pravdo z njimi. Tisti dan se je Jurij predstavil prebivalcem Ljubljane. Z njim je bil tudi Italijan Ciriani, \xc4\x8deden mladeni\xc4\x8d, ki se je odlo\xc4\x8dil zapeljati sodnikovo h\xc4\x8di Heleno. Zve\xc4\x8der pet oboro\xc5\xbeenih mo\xc5\xbe pride na sodnikov vrt, med njimi Ciriani, ki je \xc5\xbeelel na skrivaj obiskati deklico. A zapazijo jih mestni stra\xc5\xbearje, enega od Cirianovih mo\xc5\xbe ubijejo, drugi pobegnejo. Sodnik se oglasi pri Auerspergu in se mu prito\xc5\xbei, da mu mesto napadajo turja\xc5\xa1ki mo\xc5\xbeje, spremstvo Cirianijevo. Sodnik se \xc5\xbeeli prito\xc5\xbeiti vi\xc5\xa1jim oblastem, u\xc5\xbealjeni Jurij ga pre\xc5\xbeene z gradu. Plemenita\xc5\xa1 se sklene ma\xc5\xa1\xc4\x8devati me\xc5\xa1\xc4\x8danom._NEWLINE_Kmalu so za\xc4\x8dele hoditi turja\xc5\xa1ke stra\xc5\xbee po mestu. Helena je dobila Cirianijevo pismo in se z njim sestala, proti njeni volji jo je povlekel na konja in pobegnil z njo. Medtem se raz\xc5\xa1iri govorica, da so zaprli tudi sodnika. Helena uspe poslati sporo\xc4\x8dilo o\xc4\x8detovemu prijatelju Simonu Grni\xc5\xa1\xc4\x8daku. Me\xc5\xa1\xc4\x8danje izvedo, da imajo Turja\xc5\xa1ki zaprtega sodnika in njegovo h\xc4\x8di, mno\xc5\xbei\xc4\x8dno gredo v napad na grad. Auersperg sodniku obljubi, da mu bo vrnil h\xc4\x8der, \xc4\x8de pomiri besne\xc4\x8de ljudstvo pred vrati. Sumerek pomiri ljudi, oddide domov in se \xc4\x8dez \xc4\x8das z Grni\xc5\xa1\xc4\x8dakom vrne po svojo h\xc4\x8der. A ko vstopi v sobo, Ciriani zavpije, da mu dekleta nih\xc4\x8de ne bo \xc5\xbeivega vzel in jo zabode. Grni\xc5\xa1\xc4\x8dak pa zabode Italijana._NEWLINE_Ko je o dogodkih izvedel vojvoda Ernest, je v Ljubljani zbral ve\xc4\x8d veljavnih mo\xc5\xbe, ki so raziskali dogajanje. Jurij Auersperg je bil odstavljen in bi ga tudi usmrtili, \xc4\x8de se ne bi sorodniki zanj potegnili. Izvolili so novega de\xc5\xbeelnega poglavarja. Sumerek je kmalu umrl, a je imel pred smrtjo \xc5\xa1e to veselje, da je videl za mestnega sodnika izvoljenega prijatelja Grni\xc5\xa1\xc4\x8daka.'